पहली पैसेंजर महिला हो तो ड्राइवर बैठाते नहीं, कहते हैं- धंधा खराब होगा
ओडिशा महिला आयोग ने परिवहन विभाग से कहा है कि वह अपने बस ऑपरेटरों को निर्देश दे कि वे हर उस महिला को बस में चढ़ने दें, जो पहले यात्री के तौर पर आती है। आयोग ने यह आदेश तब दिया जब सोनपुर के सोशलOdisha Women Commission VS Transportation Department
ओडिशा महिला आयोग ने परिवहन विभाग से कहा है कि वह अपने बस ऑपरेटरों को निर्देश दे कि वे हर उस महिला को बस में चढ़ने दें, जो पहले यात्री के तौर पर आती है। आयोग ने यह आदेश तब दिया जब सोनपुर के सोशल एक्टिविस्ट घासीराम पांडा ने इस अंधविश्वास के खिलाफ आयोग से शिकायत की थी।
दरअसल, ओडिशा परिवहन विभाग के तहत आने वाले बस कर्मचारी किसी महिला का पहला यात्री होना अपशकुन मानते हैं। इसलिए वे उन्हें बस में चढ़ने से रोक देते हैं। ऐसें में महिला यात्री को तब तक इंतजार करना पड़ता है, जब तक कोई पुरुष यात्री बस में नहीं बैठ जाता।
आयोग ने परिवहन विभाग को दिए आदेश में कहा कि यह मानना पूरी तरह गलत और भेदभावपूर्ण है कि अगर कोई महिला पहली यात्री होती है, तो बस दुर्घटना का शिकार हो जाएगी या दिन भर में कारोबार नहीं कर पाएगी।
याचिकाकर्ता ने आंखों से देखा था यह वाकया
सोनपुर के कार्यकर्ता घासीराम पांडा के मुताबिक उनके सामने ही एक महिला यात्री को भुवनेश्वर के बारामुंडा बस स्टैंड पर पहली यात्री के रूप में बस में चढ़ने से रोक दिया गया था।
आयोग ने विभाग को लिखी चिट्‌ठी
आयोग ने परिवहन आयुक्त अमिताभ ठाकुर को लिखे लेटर में कहा, "ऐसी घटनाएं पहले भी हमारी जानकारी में आई हैं। इसलिए, महिला यात्रियों को होने वाली असुविधाओं से बचाने और उनकी गरिमा की रक्षा के लिए अनुरोध है कि सरकारी और निजी बसों में महिलाओं को पहले यात्री के रूप में बैठने की अनुमति दी जाए।"
आयोग ने यह भी सुझाव दिया कि विभाग महिला यात्रियों के लिए 50% सीटें रिजर्व करे।
परिवहन विभाग बोला- कर्मचारियों को संवेदनशील बनने कहेंगे
परिवहन अधिकारी ने आयोग को आश्वासन दिया है किन विभाग बस मालिकों से अपने कर्मचारियों को संवेदनशील बनाने के लिए कहेगा। बस में महिलाओं के साथ भेदभाव करना गलत है। उन्हें पहली प्राथमिकता मिलनी चाहिए।
ओडिशा प्राइवेट बस ओनर्स एसोसिएशन के सचिव देबेंद्र साहू ने कहा, "हम महिलाओं को देवी लक्ष्मी और काली का रूप मानते हैं। महिलाएं भगवान का प्रतिनिधित्व करती हैं। इसलिए, इस संबंध में कोई भेदभाव नहीं होना चाहिए।"
महिला आयोग से जुड़ी ये खबरें भी पढ़ें...
छत्तीसगढ़ में जेल में महिला बंदियों का न्यूड वीडियो बनाने पर एक्शन
अंबिकापुर सेंट्रल जेल में निरुद्ध महिला बंदियों के कपड़े उतरवाने और उनके साथ अश्लील हरकत करने की शिकायत के मामले में राज्य महिला आयोग ने सख्त रुख दिखाया है। आयोग की अध्यक्ष डॉ किरणमयी नायक ने मामले में जांच के निर्देश दिए हैं। उन्होंने कहा कि मामला बेहद गंभीर है। पढ़ें पूरी खबर...
मध्यप्रदेश में महिला आयोग के शिकायत लेने की गारंटी, लेकिन सुनवाई नहीं
महिलाओं के अधिकारों और सुरक्षा को लेकर न्याय दिलाने वाले राज्य महिला आयोग की स्थिति अजीब है। यहां गारंटी से आपकी शिकायत ले ली जाएगी, लेकिन इस पर सुनवाई कब होगी, यह तो खुद आयोग को भी नहीं पता है। क्योंकि यहां 2019 के बाद से अब तक कोई बैंच नहीं लगी है। ​​​​​​​ पढ़ें पूरी खबर...